Lycée International de Saint-Germain-en-Laye

Lycée International de Saint-Germain-en-Laye er en fransk offentlig skole i Saint-Germain-en-Laye, om lag 20 km vest for Paris. Skolen startet opp i 1952 som en skole for barn av ansatte ved NATOs hovedkvarter i Europa (SHAPE). Da NATO flyttet hovedkvarteret til Belgia i 1967, overtok den franske stat skolen og omdanne den til en fransk offentlig skole med nasjonale seksjoner. Skolen er regnet for å være en av de beste skolene i Frankrikelefigaro.fr: Palmarès des lycées 2014 og tilbyr i dag undervisning fra førskole til og med videregående skole.

Lycée International er en av få offentlige skoler i Frankrike med utelukkende tospråklige elever i nasjonale seksjoner. Elevene tas opp ved skolen gjennom en av 14 nasjonale seksjoner: amerikansk, britisk, dansk, nederlandsk, tysk, italiensk, japansk, norsk, polsk, portugisisk, spansk, russisk, svensk og kinesisk. I de fleste fag får elevene undervisning etter franske læreplaner og med fransk som undervisningsspråk. Nye elever som ikke behersker fransk, undervises i egne mottaksklasser med intensiv franskundervisning (Français spécial-klasser). Målet er at elevene etter ett år skal kunne følge undervisning i en vanlig fransk klasse. Alle elevene følger i tillegg undervisning i en av de 14 nasjonale seksjonene. Der får de undervisning i seksjonsspråket og i samfunnsfag etter nasjonale læreplaner. Enkelte elever er kun deltidselever ved Lycée International (externés). Disse elevene går på partnerskoler i regionen og følger kun seksjonsundervisningen ved Lycée International.

Elever som fullfører videregående skole ved Lycée International, går ut med et fransk baccalauréat med internasjonal fordypning (Baccalauréat Français International, BFI tildligere OIB). Dette er en eksamen hvor elevene avlegger eksamener både på fransk og på seksjonsspråket. I tillegg tar elevene andre eksamener underveis i skolegangen som bl.a. franske ungdomsskoleeksamen Diplôme national du brevet og nasjonale eksamener.

 Den franske avdelingen 
 Lycée International de Saint-Germain-en-Laye Ecole primaire (Barneskole) Alder Årstrinn Forkortelse 5 -> 6 Grande section (Førskole) GS 6 -> 7 Cours préparatoire CP / 11ème 7 -> 8 Cours élémentaire première année CE1 / 10ème 8 -> 9 Cours élémentaire deuxième année CE2 / 9ème 9 -> 10 Cours moyen première année CM1 / 8ème 10 -> 11 Cours moyen deuxième année CM2 / 7ème Collège (Ungdomsskole) Alder Årstrinn Forkortelse 11 -> 12 Sixième 6e 12 -> 13 Cinquième 5e 13 -> 14 Quatrième 4e 14 -> 15 Troisième 3e Lycée (Videregående skole) Alder Årstrinn Forkortelse 15 -> 16 Seconde 2de 16 -> 17 Première 1ere 17 -> 18 Terminale Term / Tle

 École primaire - barneskolen 

Barneskolen ved Lycee International - L'ecole primaire - er en av de største i Frankrike med om lag 550 elever på fulltid fordelt på 22 klasser fra grand section i ecole maternelle (førskole) til CM2. Dette inkluderer fire mottaksklasser (Francais-special i CE1, CE2, CM1 og CM2) hvor elever som ikke kan fransk, mottar intensiv språkundervisning med sikte på at de skal kunne gå inn i en ordinær fransk klasse etter ett år.

Barneskolen kjennetegnes ved at den kombinere undervisning på fransk etter franske læreplaner med språkundervisning i ett av seksjonsspråkene etter nasjonale læreplaner. Skolen består dermed utelukkende av to- eller flerspråklige elever som alle behersker fransk samt minst ett annet språk. Elevene får undervisning på fransk etter franske læreplaner sju halve dager i uka, mens de får undervisning i nasjonale seksjoner etter nasjonale læreplaner to halve dager i uka.

 Lycée - videregående skole 

Det er årlig om lag 300 elever som tar avsluttende videregående eksamen (baccalauréat) ved Lycée International og andelen elever som består eksamen er normalt 100 % eller tett opptil 100 %. 

+Elever som tar avsluttende eksamen (baccalauréat)TotaltSérie LSérie ESSérie SÅrAntall deltattAndel beståttAntall deltattAndel beståttAntall deltattAndel beståttAntall deltattAntall bestått2014319100 %24100 %133100 %16299 %2013296100 %27100 %112100 %157100 %2012285100 %23100 %136100 %126100 %2011281100 %25100 %12099 %13699 %2010286100 %19100 %100100 %16799 %200929199 %29100 %11899 %14499 %200828199 %34100 %12599 %12499 %

 De nasjonale seksjonene 

Elevene ved Lycée International tas opp gjennom en av de 14 nasjonale seksjoner: amerikansk, britisk, dansk, italiensk, japansk, kinesisk, nederlandsk, norsk, polsk, portugisisk, russisk, spansk, svensk og tysk. Alle elevene følger undervisning i en av de nasjonale seksjonene etter nasjonale læreplaner. Seksjonsundervisningen følger i all hovedsak følgende skjema:
 Barneskolen: 6 timer/uke i språk og historie.
 Ungdomsskolen: 4 timer/uke i språk og litteratur og 2 timer/uke i historie og geografi.
 Videregående skole: 6 timer/uke i språk og litteratur og 2 timer/uke i historie og geografi.

Enkelte elever er kun deltidselever ved Lycée International (externés). Disse elevene går på partnerskoler i regionen og følger kun seksjonsundervisningen ved Lycée International.

+Seksjonene ved Lycée International, 2012-2013Lycée International - An international passport, side 22.SeksjonOpprettetNivå (år)Elever totaltElever primaireElever collègeElever lycée Amerikansk seksjon 19523-18702290242170 Britisk seksjon 19523-18831335278218 Dansk seksjon 19513-1865272711 Italiensk seksjon 19683-182711179856 Japansk seksjon 19933-18196986137Kinesisk seksjon2008 Nederlandsk seksjon 19543-181951065138 Norsk seksjon 19846-187644239 Polsk seksjon 199811-188705532 Portugisisk seksjon 19733-1842517416784 Russisk seksjon 201015-18250025 Spansk seksjon 19806-18424172150102 Svensk seksjon 19713-18153755127 Tysk seksjon 19543-181951065138

 Den norske seksjonen 
Den norske seksjonen ved Lycée International ble opprettet i 1984 og er styrt av foreldreforeningen Norlangue. Grunnskolen ble godkjent som grunnskole med rett til tilskudd etter privatskoleloven av Kirke- og undervisningsdepartementet i 1989, mens VG1 ble godkjent med rett til tilskudd etter privatskoleloven av Kirke-, utdannings- og forskningsdepartementet i 1992. I tillegg har seksjonen siden oppstart tilbudt undervisning i VG2 og VG3. På skoleområdet gis det også et norsk barnehagetilbud i regi av den uavhengige foreningen Trollungene. Fra og med skoleåret 2016/2017 ble skolen finansiert med direkte bevilgninger over statsbudsjettet.[

Siden skoleåret 2007/08 har skolen hatt mellom  mellom 34 og 49 elever i grunnskolenSkoleporten om Lycée International (grunnskole)  om mellom 1 og 5 elever i VG1.Skoleporten om Lycée International (videregående skole)  I tillegg kommer et mindre antall elever i VG2 og VG3. Skoleåret 2024/2025 er det 56 elever i seksjonen.

I 2020 ble en stor ny reform innført på lycée-nivå i Frankrike. Fra og med skoleåret 2023/2024 tilbyr Lycée International og den norske seksjonen den nye Baccalauréat Français International (BFI). BFI er en spesielt krevende variant av den franske avgangseksamenen. I tillegg til de to allerede eksisterende norske fagene, Språk og Litteratur og Historie og Geografi ble det innført det et tredje seksjonsfag, «Connaissance du Monde (CdM)», på norsk «Kjennskap til verden». I dette faget vektlegges muntlig kompetanse og kommunikasjon da elevene skal forberede en tverrfaglig muntlig presentasjon som en del av sitt forskningsprosjekt knyttet til den nye fagdisiplinen. Dette har ført til en økning av vektingen av de norske seksjonsfagene i programmet til 41 prosent av samlet karakter, mot tidligere 26 prosent (OIB).

 Bilder 

 Se også 
 Skolesystemet i Frankrike

 Referanser 

 Litteratur 

 Eksterne lenker 
 Hjemmeside for skolen
 Hjemmeside for den norske seksjonen
 Hjemmeside for «APELI» - Foreldreforeningen ved Lycée International
 Hjemmeside for «Club International» - Sosial og kulturell foreldreforening ved Lycée International
 Hjemmeside for «AALISG» - Alumniforeningen for Lycée International

Kategori:Skoler i Frankrike
Kategori:Norske skoler i utlandet